Da Franz Josef Strauß (* 6. Septemba 1915 z Minga; † 3. Oktoba 1988 in Regnschburg) wor a boarischa Politika vo da CSU im Freistaat Bayern.

Politische Ämta

Scho 1949 isa Generalsekretär vo da CSU gwen und wor bis za seim Tod da fiarende Politika vo da CSU in Bayern. Strauß wor vo 1953 bis 1955 Bundesminista fia bsondare Aufgobm, vo 1955 bis 1956 Bundesminista fia Atomfrogn und vo 1956 bis 1962 Bundesminista vu da Vateidigung. Ea is nacha politisch iwa de Spiegel-Affäre gstoipad. Vom 18. Meaz 1961 o wor a Voasitzenda vo da CSU. Vo 1966 bis 1969 is a Bundesminista vu de Finanzn gwen und vo 1978 bis zua seim Tod 1988 Ministapresident vo Bayern.

Lem

Franz Josef Strauß is s zwoate Kind vom Metzga Franz Josef Strauß (1875–1949), dea wo vo Kemmathen in Middlfrankn af Minga kema is, und sein Frau Walburga (1877–1962), de wo aus Untawendling bei Kelheim stammt. De Familie hod ob 1904 in da Schellingstrossn 49 im Mingara Stodtei Maxvorstod und wor katholisch, monarchistisch und antipreißisch pregt. Franz Josef Strauß sen. wor longjaarigs Mitglied vo da Bayerischen Volkspartei. De Familie Strauß hod de Trennung vo Bayern vom Deitschn Reich befiawortet, wias as Zui vo da Bayerischn Volkspartei wor..

Blatschare

1957 Verdienstorden vo da Republik Italien
1958 Verdienstorden vo da Bundesrepublik Deitschland
1959 Bayerischa Verdienstorden
1960 Belgischa Kronenorden
1960 Orden Georg I. vo Griechenland
1960 Orden von Oranien-Nassau
1962 Ehrenlegion (Großoffizierkreiz)
1962 Sylvesterorden (Popst Sylvester)
1962 Großkreuz des nationalen Verdienstordens von Ecuador
1967 Nationalorden vo da Republik Elfenbeinküste
1967 Homayoun-Orden vo Iran
1977 Karl-Valentin-Orden
1979 Liberischa Ordn: Stern vo Afrika
1982 Ehrenzeichen für Verdienste um die Republik Östareich
1985 Ehrenzeichen des Landes Soizburg
1986 Orden Gorkha-Dakshia Bahu vo Nepal
1989 Orden wider den tierischen Ernst vom Aachener Karnevalverein
Ehrendoktorwiadn vo de Universitätn Cleveland und Kalamazoo (1962), Chicago (1964), Detroit (1965), Santiago de Chile (1977), Dallas (1980), Maryland (1983) sowie Minga (1985).

Publikationen

Entwurf für Europa, Stuttgart 1966
Bundestagsreden (Hrsg. Leo Wagner), Bonn 1968
Herausforderung und Antwort. Ein Programm für Europa, Stuttgart 1968
Die Finanzverfassung, Minga/Wean 1969
Der Weg in die Finanzkrise, Bonn 1972
Mut zur Freiheit. Dankesrede anlässlich der Verleihung des Konrad-Adenauer-Preises 1975 (Hrsg. Karl Steinbruch)
Der Auftrag, Stuttgart 1976
Signale. Beiträge zur deutschen Politik 1969–1978, Minga 1978
Verantwortung vor der Geschichte. Beiträge zur deutschen und internationalen Politik 1978–1985, Minga 1985
Auftrag für die Zukunft. Beiträge zur deutschen und internationalen Politik 1985–1987, Minga 1987
Die Erinnerungen, Siedler Verlag, Berlin 1989. ISBN 3-88680-682-0
Franz Josef Strauß